safouaneb/arywiki huggingface dataset:
خلعة جسدية

خلعة جسدية ولا خلعة بيولوجية، هو نوع فني فرعي ديال التعاويد د لخلعة و لافلام د لخلعة لي كينوي يبين نتيهاكات د لجيسم لي كاتكون كاتعيّف ولا كاتضر ف لخاطر. بحال السيكس الدموي، الطفرات، التشويه، تاعفون بسباب شي پارازيط، مرض، ولا حاراكات ماشي ايرادية د لجيسم. لخلعة لجسدية كان وصف ف لاصل تطبق على شي نواع فرعية بدات تبان ف لافلام ديال امريكا الشامالية، و لاكين عندو اوصول ف لادب لݣوتيك وبقا حتى شمل بزاف د لفونون خوصوصا السينيما. التعريف د هاد النوع. خلعة جسدية هو نوع فني فرعي ديال التعاويد و افلام لخلعة. اي فيلم خلعة يقدر يكون فيه شي عاناصير من هاد النوع لفرعي، و لايني شي افلام كاتعتابر بشكل كامل خلعة جسدية. لمقصود من هاد النوع هو تعياف لي كايقرا ولا لي كايتفرج. لخصايل د هاد النوع. لخلعة لجسدية يقدر يتخلط معا نواع د لخلعة اخرى، ولاكين كايبقى مختالف عليهوم. متالا، ف لوقيتة لي لعاناصير ديال التاحوول لجسدي كاتكون حاضرة ف لخلعة لجسدية، نواع اخرى فيها هاد لخصلة بحال التقطاع، السپلاطر و افلام لوحوش ولاكين كايختالفو بيناتهوم ف النية و الميساج. لاختيلاف لي كاين ف هاد النوع هو لنتيهاكات و التشويهات د لجيسم ناديرا ماكاتكون جاية من تعدية ولا عونف. ولاكين جاية من خسران التاحكوم الواعي ب لجيسم بسباب شي طفرة، مرض… اپار على لخصايل لي شايعة بينات ڭاع النواع لفرعية د لخلعة، شي خصايل كاينة غير ف هاد النوع لفرعي بحال الطفرات، لعدوى و التاعفونات لفيطرية. لموؤتيرات لخاصة و لماكياج حاجة اساسية ف هاد النوع. ايكزومپلات من هاد النوع. افلام :
تبوريشة (فيلم)

تبوريشة، هو فيلم خيال عيلمي و خلعة جسدية كاناضي، كتبو و خرجو دايڤيد كراننبرݣ ف عام 1975. من بطولة پول هامپتن، لين لاوري و باربارا ستييل. كيعاود قيصّة ناس ساكنين ف واحد لعيمارة تقاصو ب تاعفون من واحد السلالة د لپارازيط لي رداتهوم بلا عقل مولوعين ب السيكس، كيقلبو باش يعاديو الناس ب تيصال جينسي. سينوپسيس. من بعد ما قتل واحد لعاليم لي كايسكن ف واحد لموجمّاع سكني صاحبتو و نتاحر، لموحقيقين كتاشفو بلي لقاتل كان كايدير تجاريب ضايرة على واحد لفيطريات. رودجر سان لوك (پول هاپتن)، دوكتور حتى هو كايسكن ف نفس لموجمّاع، و لموساعيدة ديالو، لمومريضة فورسايث (لين لاوري)، عرفو من بعد بلي دوك لپارازيط ولاو اݣريسيڤ و اي واحد كايتقاص بيها كايولي مولوع ب السيكس يوصل لعدوى للاخرين ب واسيطة لتيصال لجينسي.
نوع فني

جونغ ولا نوع فني هو موصطالاح كيتستعمل ديما باش يحدد لعاناصير لي كاتعاود راسها ف انواع كاتشابه معا بعضياتها ف لافلام، لكتوبة، التلفازة، لموسيقى و لفن بصيفة عامة. التانووعات لي كاتكون ف نفس النوع الفني كاتسمى نوع فني فرعي ولا سو جونغ. التعريف د نوع فني. نوع فني هو ستيل، كايتطبق خوصوصا ف لفونون، لي كايجمع واحد التستيفة موعيانة من لخصايل، نقدرو نوصفو النوع لفني ب تبيان لخصايل لي كاتعاود راسها ب ختيلافات قليلة على بعضياتها. لكتاب لاغريقيين حددو 3 د النواع لفنية لادبية، الشيعر، الناتر، و الدراما، كطاريقة باش يصنفو لكلمة لمكتوبة، ولاكين، بعد قرون دازت، لاعراف لادبية بدات تتطور و تكبر، هادشي لي خلاها خاصها تزيد نواع فنية ادبية و نواع فرعية كتر. نفس اللوجيك نقدرو نطبقوها على لموسيقى و الشكال لفنية لاخرى. اكزومپلات د لانواع لفنية. لموسيقى لكتابة
براهيم بولامي

ابراهيم بولامي (تزاد نهار 20 ابريل 1972 ف اسفي) هو رياضي مغريبي، تخصص في مسافة 3000 ميترو موانع، وهو الاخ الصغير ديال الجرّاي خالد بولامي. حقق الرقم القياسي فمسافة 3000 ميترو موانع عام 2001، بتوقيت 7 د 55 ث 28، وجا وحطم الرقم للمرة الجاوجة في 2002 بزمن قدرو 7 د 53 ث 17، ولكن تلغا بعد ما بانتfix نتيجة المنشطات ايجابية لي غايترتب عليها توقيف لمدة عاماين. بعد الاعتيزال. خدا ابراهيم بولامي منصب ف الادارة التقنية للمنتخب الوطني لالعاب الاولمپية، و كيشرف على تدريب مجموعة من الدراري في تخصص مسافة 3000 ميترو موانع، زيادة على الاشراف على تخصصات خرة بحال مسافة 800 ميترو، و1500 ميترو، و3000 ميترو. تسندات ليه مهمة مدير تقني ف مكتب عصبة جهة دكالة عبدة ديال لالعاب الاولمپية.
دايڤيد كراننبرݣ

دايڤيد پول كراننبرݣ (تزاد ف 15 مارس 1943) هو موخريج و سيناريست كاناضي. هو لاوريجيناطور ديال لخلعة لجسدية ف لافلام، لافلام ديالو معروفة ب ستيكشاف التاحوولات لجسدية، لامراض التعفونية، و التاداخول ما بين النفسي و الجسدي و الطيكنولوجي. كراننبرك كايستكشف هاد لمواضيع ف قالب لخيال عيلمي و لخلعة بحال تبوريشة (1975)، صكانيرات (1981)، ڤيديودروم (1983) و ذا فلاي (1986)، اپار من لخلعة لجسدية فايت لو خرج افلام د الدراما، لايتارة النفسية و لعيصابات. الستيل ديالو. كراننبرݣ بدا ف السبعينات ب ستيل مختالف على لافلام د لخلعة ف داك لوقت، ب ستيكشاف لاومور ديال التشريح د لجيسم. لاعضاء لبرانية ناديرا ما كاتكون مهددة ب منشار بحال ف افلام التقطاع، غاليبا كاتصاب بسباب شي تاعفون فيطري ولا شي مرض. و لستيكشاف د الطيكنولوجيا و لعالاقة ديالها معا لڭسدة د بنادم. لپروطاݣونيست د لافلام ديالو ف لعادة شخص معدب معا داتو، و كايلقى راسو ضاحية ديال طبيعتو، هادشي كايخلي لي كايتفرج كايطرح تساؤولات نقدية على لاخلاقيات. بسباب الطابيعة السوريالية و الدموية د لاعمال ديالو، كراننبرݣ نوض عليه بزاف ديال لنتيقادات.
فيوري

فيوري ولا غضب هو فيلم حرب ميريكاني كتبو و خرجو و عاون ف لاينتاج ديالو دايڤيد اير ف عام 2014. من بطولة براد پيت معا شيا لابوف، مايكل پينيا، دجون برنتهال و لوݣان لورمان ف ادوار ديال اعضاء لكتيبة د الطنوݣة لميريكانية كايطايفو معا المانيا النازية ف السيمانات اللخرة ف لحرب لعالمية التانية. السينوپسيس. ف ابريل 1945، لحولافا سيفطو اخر دفعة ف لمسرح لاوروپي، واحد السيرجو شابع مْعارك كايعيطو ليه ووردادي، امر 5 د الرجال من لكتيبة د الدبابات لميريكانية باش ينفدو واحد لمْهمة موميتة مورا لخطوط د لعدو. لموشكيل هو النازيين كتر منهوم ف لباشار، كتر منهوم ف السلاح، و زيد بعد ما مات التيرور د لمدفع ديال الدبابة، جابو ليهوم واحد الدري صغير جديد ف لعسكر باقي موبتديئ، ووردادي و فرقتو غايعيشو لحضات صعيبة و غايديرو تضحيات ف ليام اللخرة د لحرب لعالمية.
فيلم تقطاع

فيلم تقطاع ولا سلاشر () هو نوع فني فرعي ديال افلام لخلعة كايتمحور على سفاح كايتبع و يقتل ݣروپ د الناس، بستيعمال تويشية ماضية. هاد لموصطالاح يقدر يشمل اي فيلم كايدور على سفاح سوا ب الة ماضية سوا بلا. لموحليلين د لافلام حطو شي خصايل لي كاتفصل مابين هاد النوع و لانواع لفرعية لخرى د لخلعة. بحال افلام لوحوش، سپلاطر، مافوق الطابيعة، و لخلعة النفسية. لخصايل د هاد النوع. لمختصين حددو شي خصايل حصرية كاتكون ف هاد النوع الفرعي، بحال، اخر ڤيكتيم كاتكون ف لعادة بنت، لماشاهيد الدموية، الضاحايا كايكونو ف عمر لموراهاقة، لبلاصة كاتكون شي ڤيلاج صغير ولا شي دار ف لخلا معزولة، السفاح ف لعادة كايكون عندو پاسي كحل و باغي ينتاقم، و كايكون لابس ماسك ولا وجهو محروق، مضيفورمي ولا مخسر، الشخصيات لي كاتكون كاتدير السيكس كايموتو لولين و لي عدرين كايموتو لخرين. ف لوقيتة لي اي فيلم ف هاد نوع مامحتاجش يكون فيه ݣاع هاد لخصايل مجموعة، ف لاغلب كاتكون فيهوم غير جوج. شي افلام د التقطاع كاتخلط مابين نوع اخر د لخلعة ولا جوج.
لمدينة د سان مارينو

لمدينة د سان مارينو (بالطاليانية: Città di San Marino) هي لعاصيما د سان مارينو و تاني اكبر مدينة فيها (مورا ساراڤالي). هي وحدا من لمناطق التسعود د لبلاد، و جات ف لجنوب لغربي د الجبل د تيطانو. التاريخ د لمدينة د سان مارينو قديم بزّاف. تيتقال باللي تاسسات ف عام 301 وتسمّات على ولي صالح مسيحي كانت سميتو سان مارينوس، اللي بنا معبد ف راس الجبل تما، مع الناس اللي كانو معاه و هربو من لامبراطورية الرومانية. تيسكنو دابا ف لمدينة د سان مارينو شويا كتر من 4000 واحد، و هو اللي مخلّيها تكون من اصغر لعواصم ف لعالم. واخا هي مدينة صغيرة، تيجيو ليها كل عام كتر من 3 د لمليون د السياح، لاغلبية ديالهم طاليانيين. لمدينة لقديمة ديالها مقيّدة ف اللائحة د لمواقع ديال الترات لعالمي ديال ليونيسكو (من 2008).
سبعة د لپسيكوپاط

سبعة د لپسيكوپاط هو فيلم دراما-كوميدية، جريمة و ساتير. كتبو و خرجو و عاون ف لاينتاج ديالو مارتن ماكدوناه ف عام 2012. من بوطولة كولين فارل، سام راكويل، وودي هارلسون و كريسطوفر ووكن، معا طوم وايتس، ابي كورنيش، اولݣا كوريلينكو، و جيليكو ايفانيك ف لادوار لموسانيدة. لفيلم هو تاني تاعاوون بين ماكدوناه، فارل و ايڤانيك بعد ما صورو فيلم ف بروج (2008). لفيلم تّشكر بزاف من عند لكريتيك. سينوپسيس. تلاتة د لعشران (كولين فارل، سام راكويل و كريسطوفر ووكن) هيجو لغضب د راجل لعيصابات لخطير (وودي هارلسون) منين خطفو لكلبة د الشيتسو ديالو لغالية. واحد السيناريست طاموح سميتو مارتي (فارل) عندو سيناريو ناضي كايدور ليه ف راسو سماه سبعة د لپسيكوباط. لموشكيل هو ديما كايفيق متمل هادشي مكايخليهش يزيد يخدم عليه، ف لوقيتة لي اعز صاحب عند مارتي، بيلي (راكويل) عندو افكار واعرة للسيناريو، و لكين ماكايقدرش يقولها لمارتي بلا مايعرض عليه. بيلي مرة مرة كايلقج ف التمتيل، هادشي مافيهش مدخول كافي، عليها باش يخلص لكرا بيلي كايدير عمليات د النصيب ف السرقة د لكلاب لي فيها لفلوس هو و هانس (ووكن) لي لسانو حلو. غي منين مارتي لمضيوم بدا يخاف بلي لافكار ديالو بدات تنشف، بيلي جاب واحد الشيتسو زوينة خاطفها من واحد لݣانݣسطر لي كايتعصب دغيا (هارلسون)، و مشاو ف واحد التسافيرة ل الصحرا باش يصفيو الراس و يلقاو لافكار.
كلاونهاوس

كلاونهاوس هو فيلم تقطاع ميريكاني كتبو و خرجو ڤيكطور صالڤا ف اول فيلم طويل ليه ف عام 1989. من بطولة نايثان فورست وينترز، برايان ماكيوو، و سام راكويل ف دور تلاتة ديال لخوت، تابعينهوم تلاتة د لهاربين من سبيطار د لحماق مخبيين ف اللبسة د كلون. كلاونهاوس نوض لفتنة و لبوز ملي صالڤا تحطات عليه التهمة د التحروش لجينسي على لباطال د لفيلم وينتيرز لي كانت عندو 12 ف ديك لوقيتة. سينوپسيس. قبل ماتجي لهالووين بشي يامات، تلاتة د لولاد صغار بوحدهوم ف دار كبيرة كايلقاو راسهوم مهددين من تلاتة د الرجال مسطيين هاربين من سبيطار د لامراض لعقلية. قبل من هادشي قتلو تلاتة د لكلونات خدامين ف سيرك و خداو الشكل و لباس ديالهوم.
لورد أوف وور

لورد اوف وور ولا الرب د لحرب هو فيلم دراما-جريمة ميريكاني كتبو و خرجو اندرو نيكول ف عام 2005. بطولة نيكلاس كايدج، دجاريد ليطو، بريدجيت موناهان، و ايثان هوك. لورد اوف وور كيعاود لقصة ديال يوري اورلوڤ ف لبدية ديالو ف عالم تهريب السلاح اللاقانوني، قبل لنحيلال د لتيحاد السوڤياتي، و بشوية بشوية غايولي موهريب معروف د السلاح بلا ضامير. سينوپسيس. ف التمانينات ف مدينة اوضيسا الصغيرة، لموهاجير لاوكراني يوري اورلوڤ قرر باش يبدل لحاياة لمادية ديالو و ولى تاجر د السلاح معا خوه الصغير ڤيطالي اورلوڤ. تبزنيس ديالو ف تهريب لاسليحة ف لمناطيق لمفتونة و لي عامرة ب الطائيفية ف لعالم بدا يتزاد معا نيهاية لحرب لباردة و نحيلال لتيحاد السوڤياتي، ب عطيان الرشوة لواحد لجينيرال روسي باش يبيعلو ݣاع لعاتاد ديالو. ف نفس لوقت، ولى ميليونير، و بدا يخدم فلوسو باش يطيح لبنت الزوينة اڤا فونطين و من موراها تجوّجو، و ولدو دري. لعاميل د لانطيرپول دجاك ڤالينتاين بدا يتتبع يوري باش يصيفطو للحبس، و لكين ف لخر، فهم بلي يوري هو شر حقيقي لا بد منو على ود لماصاليح لاقتيصادية و لاطماع د الدولة ديالو.
لفينلاندية

لفينلاندية (ب لفينلاندية "suomi" ؤلا "suomen kieli") هيّ لوغة ؤرالية من لفرع لفيني، مهضورة من عند لاغلبية د الناس ف فينلاندا، و من عند الناس من اتنية فينلاندية ف بلدان خرين. لفينلاندية وحدة من جوج لوغات رسميين ف فينلاندا، لوخرة هيّ السويدية. ف السويد، لفينلاندية و لميينكيلي "Meänkieli" (لوغة قريبة ل لفينلاندية و كاتّفاهم معاها ب نسبة معتبرة) بجوج كيتّعتابرو لوغات رسميين ديال اقليات. ف النورڤيج، كاينة لوغة لكڤين "Kven" لي تاهيّ كاتفاهم شوية معا لفينلاندية، و لي كيهضروها اقليات ف اقاليم طرومس "Troms" و فينمارك "Finnmark". لفينلاندية لوغة تلصاقية "agglutinative" ب طبيعتها و كاتخدّم لمزيودات "suffixes" بزاف. السميات، لوصاف، الضماير، النمراويات "numerals"، و لفعال كيتعربو (كيلصقو فيهوم مزيودات) على حساب الدور ديالهوم ف جوملة. الجومال ف لفيلنلاندية عادةً كيتركّبو ب ترتيب فاعل-فيعل-مفعول SVO، ولاكين التخدام لكبير ديال الشكال التصريفية كيخلي هاد الترتيب فليكسيبل. لفينلاندية مكتوبة ب لحروف اللاتينية و خدات بزاف د لالهام من السويدية، و كاتّكتب اساساً بشكل فونيتيكي (لكلمات مكتوبين كيما كيتنطقو).
سبعة (1995)

سبعة ولا سيڤن (مستيلية Se7en ب نݣليزية) هو فيلم جريمة-ايتارة خرجو دايڤيد فينتشر و كتبو اندرو كيڤين ووكر. من بطولة براد پيت، مورݣان فرييمان، ݣواينث پالترو و دجون سي ماݣينلي. لفيلم ضاير ف مدينة مامسمينهاش، عامرة ب لجرائم. لمعاودة د سبعة كاتروي لقصة ديال لموحقيق لكاعي و لقريب من لانتريت ويليام صامرسيت و لكوليݣ ديالو لي عاد نقلوه يخدم معاه دايڤيد ميلز، لي كايحاولو يوقفو واحد لقتال مْتسلسل من تنفيد سيرية د لقتيلات مبازية على السبعة د لخطايا لموميتة. لفيلم خلا تاتير كبير ف صيناعة لافلام، انسپيرا بزاف د لموخريجين، و رجع للحياة الستيل د لافلام لي فيهوم (موحقيقين كايقلبو على شي قتال مْتسلسل)، لپلوط تويست لي كاينة ف اللخر د لفيلم، تعتابرات و مازال كاتعتابر من اكتر اللحاضات الصادمة و لي ماكاتنساش ف تاريخ السينيما. لفيلم ترشح لجائيزة لاوسكار ف احسن مونطاج. سينوپسيس. سيڤن كايتبع لقصة د جوج د لموحققين د جرائيم لقتل كايقلبو على قتال مْتسلسل سادي (كيڤن سپايسي) لي كايختار لڤيكتيم ديالو مبنيين على السبعة د لخطايا لموميتة. دايڤيد ميلز (پيت)، موحقيق موبتديئ طاموح ولكين نية، لقا راسو كوليݣ مع لموحقيق لي بقات لو سيمانة على لانتريت ويليام صامرسيت (فرييمان). ب جوج بيهوم غايتبعو دقة ب دقة طراص د السفاح، و غايشهدو على لعواقيب د هاد لجرائم لخايبة وحدة ب وحدة ف لوقيتة لي ضاحايا كايتراكمو تستيفة، هادشي كامل و هوما كايقربو للقادار ديالهوم لي حتى واحد فيهوم ما غايتوقعو.
براد پيت

ويليام برادلي پيت (تولد ف 18 دجنبر 1963) هو مومتيل و مونتيج ميريكاني. معروف ب التمتيل ديالو ف لافلام د لبلوكباسطر و فايت خدا بزاف د لجوائيز، منها 2 اوسكار، 2 بافطا و 2 ݣولدن ݣلوب و 1 ايمي. واحد من اكتر لموؤتيرين لماشاهير ف لعالم. پيت ترشح جوج مرات لجايزة لاوسكار ف فيلم لقضية لمحيرة د بنجامين باتن (2008) و مانيبول (2011)، و ربح جايزة لاوسكار ف احسن مومتيل موسانيد ف واحد لمرة ف هوليوود (2019).
فيلم پارودي

فيلم پارودي هو نوع فني فرعي مميز ديال افلام لكوميديا، كاينوي باش يقلد ب شكل فوكاهي لانواع لاخرى د لافلام، اعمال د السينيما، اعمال فنية ايبداعية ولا شي ضاهيرة ف لموجتاماع. على عكس افلام لكوميديا التقليدية لي كاتهدف ب لاساس باش ترفه بواسيطة النوكات و الطارائيف، لافلام د لپارودي كاتعمق بتخدام التقليد و لميميك باش تقدم ماشي غي الترفيه و لفوكاهة صافي، و لكين حتى تعليق ولا تكريم للعمل لاصلي لي كايقلدو. تعريف د النوع. پارودي هو نوع ديال التقليد لفوكاهي، كاياخد ستيلات ديال شي كاتيب، فنان ولا شي نوع فني و كايبالغ ف التقليد لاغراض كوميدية باش يستفز ب طريقة ايجابية ولا حتى يسلط الضو ولا يدير تكريم لشي ستيل. لخصايل د النوع. فيلم پارودي معروف ب التقليد لفوكاهي د لافلام، لانواع لفنية ولا حتى لاشكال لفنية و التاقافية لاخرى. هاد لافلام كاتخدم بزاف ديال طيكنيكات د لكوميديا بحال لموبالاغة، باش يبينو لعيوب د لفيلم لي كايقلدو، و لموفارقة، ب حطان شي عونصور عادي ف مواقف ماشي عادية، و السوخرية، باش يوضحو لعاباتية د لكليشيات د شي افلام و لخصايل لي حماضو ف السينيما. اهم حاجة ف لپارودي هي كاتخلي لي كايتفرج كايتمتع ب لكوميديا لي فيها و ف نفس لوقت كاتخليه يدير معا راسو نقد للموضوع لي كايتعالج. شنو لفرق بين پارودي و ساتير. لپارودي و الساتير ب جوج بيهوم كايخدمو لفوكاهة كاتعليق ولا نتيقاد، و لاكين لفرق بيناتهوم هو ان لپارودي كايكون ب نبرة رطبة على حساب قوانين لكوپيرايت و النشر، يعني لفرق ف لهاداف و الطاريقة و لقسوحية د لميساج. ساتير حتى هو معروف ب التخدام د لفوكاهة، السوخرية و لموبالاغة و لاكين باش يشوه و يكريتيكي لكالاخ و التناقوضات د الناس، السياسات لموعاصيرة و لمواضيع لي كاتكون شادة لبوز ف لوقيتة د ايصدار لعمل. قارن هادشي معا التعريف د لپارودي لي هو "عمل ادبي، تلفازي، فيلم ولا موسيقى لي كاينوي تقليد ستيل د شي عمل اصلي لاغراض فوكاهية".
سيمون (فيلم)

سيمٌون (مستيليا S1M0NE ب نݣليزية) هو فيلم خيال عيلمي و ساتير ميريكاني كتبو و نتجو و خرجو اندرو نيكول ف عام 2002. من بطولة ال پاتشينو، كاثرين كيينر، ايڤن رايتشل وود، رايتشل روبرتس، دجاي مور و واينونا رايدر. لحكاية ضايرة على واحد لموخريج شوهرتو بدات تطفى غايصنع مومتيلة ڤيرتويل باش تولي هي لباطالة ف لافلام ديالو و لموحاولات ديالو باش يخليها مستورة ماتبانش للپوبليك ف لوقيتة لي شوهرة ديالها غادة و كاتزاد. سينوپسيس. لكاريير ديال واحد لموخريج كاعي، لي ملهوف على شي فيلم يدير بيه لبوز، ولات ف خطر منين السطار د افلامو مشات ف حالها على غفلة ف التورناج. خلاتو يفكر دغيا ف شي حل، لموخريج قرر باش يصنع مومتيلة مصاوبة ب لپي سي سميتها "سيمّون" باش تعوض السطار، اول مومتيلة سانطيتيك مية ف لمية. ل"مومتيلة" دارت ضجة كبيرة بين ليلة و نهار، و دارت كاريير مشهورة حتى ف لغنا، و كولشي ولا كايسحاب ليه بلي هي د بصح، وخا هاكداك، معا بدا النجم ديالها كايقيص السقف، لموخريج ما بقاش قاد على الضوغوطات د لجمهور و بدا يفكر كيفاش غايعتارف للناس.
آل پاتشينو

الفريدو دجايمس پاتشينو (تزاد ف 25 ابريل 1940) هو مومتيل ميريكاني. كايتعتابر واحد من اعضم لمومتيلين ف لقرن لعشرين، پاتشينو خدا بزاف ديال لجوائيز منها جائيزة اوسكار (سينيما)، 2 طوني (مسرح) و 2 جوائيز د لايمي (تلفازة)، هادشي لي خلاه يكون عندو التاج التولاتي ديال التمتيل. زيد خدا 4 د لݣولدن ݣلوب، 1 بافطا و 2 ديال جوائيز نقابة لمومتيلين.
كيوسك ديال طلب

لكيوسكات د طلب ولا لبورنات د طلب هوما ماكينات كتفاعل مع بنادم و كتخليهم يديرو طلبات ولا يوصلو لخدمات بلا ما يحتاجو للخداما. هاد الماكينات كتكون فيها شاشا طاكتيل و كيخدمو بيها فبزاف ديال لبلايص، بحال سناكات، لمطارات، لبنكات و زيد و زيد… باش يسهلو الخدما و يكسبو لكليان. تاريخ. اول مرة بانو هاد لكيوسكات ف 1980، فين بداو يبانو ماكينات بساط فبلايص عمومية، بحال لمطارات ولمحطات ديال تران. هاد الماكينات لولين، واخا كانو ناضيين، و لكن كانو محدودين و ماكانوش كيتفاعلو مع بنادم. ف 1990، بداو لكيوسكات كايبانو فسناكات، بلخصوص لمطاعم لكبار لي بداو كيقلبو على كيفاش يزربو لخدمة ويقللو من لخداما، بسباب هادشي بداو كيخدمو بهاد تكنولوجيا باش يخليو لكليان يطلب لي بغا بلا ما يتعامل مع سرباي. مثلا، ماكدونالدز كانت وحدة من شركات لولين لي دخلو فهاد لمجال، و بداو كيجربو لكيوسكات ف 1999. فجوايه 2000، فاش بدات لانترنت كتنتاشر و كتعمم هادشي خلا لكيوسكات يندامجو فسيستيمات ديال شركات و بداو كيزعمو عليهم، هاد لماكينات تطورو و تحسنو فيهم بزاف ديال لحوايج بحال سرعة، و زادوهم سيستيم ديال لخلاص بلاكارط د لبانكة و بلكاش، بحال سيستيم ديال تيليبوتيك، شي لي للي خلا تعامل مزروب و مضمون. لخدمة. لكيوسكات د طلب كتخدم بشاشة طاكتيل كتخلي ناس يختارو لخدمة و سلعة لي بغاو، و يبدلو داكشي لي بغاو، ويخلصو مباشرة بطرق ديال لخلاص مدموجة بحال لي كارط د لبانكة و لكاش. هاد لماكينات عندهم بزاف ديال لوضائف:
أوستن پاورز إن ݣولدميمبر

اوستن پاورز ان ݣولدميمبر هو فيلم پارودي و جاسوسية ميريكاني خرجو دجاي روتش ف عام 2002. هو لايصدار التالت من السيريا د لافلام اوستن پاورز، من بطولة مايك مايرز لي كتب لفيلم هو و مايكل ماكيولرز و لعب 4 د لادوار: اوستن پاورز، دوكتور ايڤل، ݣولدميمبر و فات باسترد، زيد لفيلم فيه بيونصي ف اول فيلم د سينيما ليها، سيث ݣرين، مايكل يورك، روبرت ڤاݣنر، مندي سترلينݣ، ڤرني ترويار و مايكل كاين ف لادوار لمْسانْدة. سينوپسيس. دوكتور ايڤل و لميني فوطوكوپي ديالو ميني مي هربو ب شي طاريقة من واحد لحبس فيه حيراسة مشددة و بجوج بيهوم غايتافقو معا ݣولدميمبر، و غايصايبو خوطة كيفاش غايسيطرو على لعالام. هاد لخوطة ب الدات كايخصها وقت كبير ف لعوبور ف لوقت، موراها، غايخطفو بّات اوستن پاورز، الشاف د لجواسيس د نݣليز، نايدجل پاورز. ف لوقيتة لي اوستن تابع ايڤل، و هو دايز ف لوقت، غايوقف ف عام 1975 و غايتلاقى معا صاحبتو لقديمة، لموحقيقة فاكسي كليوپاطرا، و غايطلبها تعاونو ف تبيع لاشرار باش يعتق باه.
إف سي ماروكو هيرني

اف سي ماروكو هيّ فرقة المانية د الرياضة كاتلعب ف قسم لهواة ف درجة Bezirksliga، تاسسات عام 2007 من الجالية المغربية لي ساكنة ف المانيا و كاينة ف منطقة ڤيستفالن Westfalen.
متحف د لكتوبا لممنوعين

لمتحف د لكتوبا لممنوعين (ب لاسطونية "Keelatud kirjanduse muuseum") ف طالين، اسطونيا، هوّ متحف مخصص ل جميع، تحفيض و عرض لكتوبا لي كانو تمنعو ؤلا تدارت عليهوم رقابة ف اي بلاصة ف لعالم. لمتحف تدار باش يشجع على حرية التعبير و لاكصي اللامحدود ل لمعلومة. تاريخ. لمتحف د لكتوبا لممنوعين تاسس ف دجنبر 2020، من عند جوزيف ماكسيميليان دونيڭان. دونيڭان لي اصلو سكوطلاندي، ولّا مهتم ب لقضايا لمتعلقة ب الرقابة و حرية التعبير فاش كان ف الشينوا. تحوّل مبعد ل اسطونيا فين دار قرايتو على لبيزنيس لاجتماعي، ف جامعة طالين، و تطورات عندو لفكرة ديال لمتحف. لمعروضات. كانلقاو ف لمتحف مجموعة د لكتوبا لي كانو تمنعو ؤلا تدارت عليهوم رقابة، من بزاف د لبلدان و لفترات التاريخية، معا عرض لاسباب لي خلاتهوم يتمنعو، و التاتير ديال الرقابة على لمجتمع. لمجموعة فيها كتوبا متنوّعين لي تمنعو ل اسباب سياسية، دينية، جتيماعية ؤلا اخلاقية. من بين اهم لمعروضات كاينين كتوبا ديال كتّاب مشهورين بحال جورج ؤرويل، سلمان رشدي، و ج. ك. رولين. لهدف د لمتحف هوّ يخلي الزوار ديالو يشوفو وجهات د النضر لي تقدر تبان قبيحة على حساب لكونطيكست.
إستقلال المغرب

استقلال المغرب هو لاستقلال من الحماية الصبليونية و الحماية لفرانساوية ف سنة 1956. كتحتفل المملكة المغربية كل عام ب عيد لاستقلال ف 18 نونبر. قبل من لاستقلال. الطلبات ديال الشعب المغربي. فـ 1 دجنبر 1934، طلبات الحركة الوطنية المغربية عبر كتلة العمل الوطني من سلطات الحماية الفرنسية بزاف ديال الاصلاحات الادارية والاقتصادية والاجتماعية لصالح الشعب المغربي، من خلال تقديم وثيقة فيها مطالب الشعب المغربي، اللي تعرفات كذلك ب سمية "برنامج الاصلاحات المغربية". تكلفو عمر بنعبد الجليل و محمد الحسن الوزاني بتقديم هاد المطالب لوزير الخارجية لفرانساوي پيير لاڤال ف باريس. كان رد السلطات الفرنسية هو عدم الاستجابة لمطالب الشعب المغربي، واعتقال ونفي مجموعة من المسؤولين المغاربة. تقديم وثيقة لاستقلال. ف 11 يناير 1944، دارو رجال الحركة الوطنية بتنسيق مع السلطان محمد بن يوسف، واحد المعركة نضالية حاسمة. هاد المعركة تمثلات ف تقديم وثيقة المطالبة بلاستقلال لسلطات الحماية الفرنسية وتسليم نسخ منها للمقيم العام ڭابرييل پويو "Gabriel Puaux" و للقناصل العامين ديال بريطانيا العظمى و لميريكان وللجنرال ديڭول وسفير الاتحاد السوفيتي ف الجزائر الفرنسية. خطاب طنجة. ف 10 ابريل 1947، زار السلطان محمد بن يوسف مدينة طنجة السّاحلية وقدم فيها خطاب تكلّم فيه على دعمو لتحرير المغرب من الهيمنة الاستعمارية و التحرر التام من اي شكل من شكال السيطرة و التدخل لبرّاني. التمرد ديال دارلبيضا ضد التدخل الاستعماري. ف 5 دجنبر 1952، تغتال الراجل اللي كان زعيم التحالف الشغيلة التونسية، فرحات حشاد. هاد الحادثة كانت نتيجة لتدخل المخابرات لفرانساوية، بزاف خاصة تنظيم اليد الحمرا الارهابي، بسبب نشاطاتو الديموقراطية و لاجتماعية و النقابية ضد الاستعمار. وقتاش حصلات الحادثة، كان ف مظاهرات ف مدون شمال افريقيا والشرق الاوسط، و كانو ناس كيخرجو ف اوروپا بزاف. و اشد الانتفاضة كانت ف الدار البيضا، كانت متدت من 7 ل 8 دجنبر، وفيها ماتو 40 ناس. تفجير السوق المركزي فكازا. ف صباح عيد الميلاد ديال 1953، و ف رد على العزلة ديال السلطان محمد الخامس ف يوم العيد الكبير، نفذ المناضل المغربي محمد الزرقطوني تفجير ف السوق الكبير ف الدار البيضا ضد ف مصالح لفرانسيس و قتل 16 واحد. ثورة الملك و الشعب. هيّ مقاومة مسلحة بدات ف 20 غشت 1953. اعلان لاستقلال. بعد مجهودات الشعب المغربي ضد الجوج حمايات، علنات المملكة المغربية على استقلالها ف 18 نونبر1956. و كاتحتافل ب هاد ليوم كل عام. مور لاستقلال. مباشرة من مور استقلال المغرب، علن الملك الراحل محمد الخامس بموجب مرسوم ملكي ف 3 غشت 1956 تاسيس المجلس الوطني لاستشاري، اللي ضم 76 عضو منباتقين من الحركة الوطنية المغربية زيادة على عولاما و نخبة د المثقفين والنقابيين اللي وقع ختيارهم من قيبال الملك ف ديك لوقيتة. حيث شكل حزب لاستقلال غالبية المجلس برئاسة السياسي المهدي بن بركة. بعد ما ستاقل المغرب، حاولو يهيكلو نظام الادارة ديالو عموما و خاصة الادارة المحلية باش يوثقو الامن فكل دواير المغرب. وهاكا داز المغرب كان غادي يركز على سلطة ادارية محلية واقليمية باش يكونو ممثلين للسلطة المركزية، على اساس تقسيم التراب باش يبثو الامن و يزيدو سيطرة السلطة المركزية ؤلا لمخزن على كامل التراب المغربي، ويملاو الخوا اللي كانو خلّاوه الموظفين ديال سلطات الحماية ملي تخلّو عن وظايفهم. وحاولو يعوضو بكوادر مغربية باش يضمنو ستمرار النشاطات. و هاد الكلام لي كان جا بالمرسوم ديال 16 دجنبر 1955، لي قسم المغرب لـ 13 جهة و جوج عمالات هما الدار البيضا و الرباط، و ف كل جيهة كان عندو واحد موظف رئيسي كيتسمى عامل، و عطاو لرجال السلطة لي عندهم رتبة عامل سلطة التنفيذ فكل الدواير و الاقاليم.
إكسيليسا

اكسيليسا ؤلا ليسا (ب اللاتينية Exilissa، ب ليونانية لبالية Ἐξίλισσα) مدينة مورية قديمة لي كانت موجودة ف الشمال ديال مملكة موريطانية (ف لمغريب دابا)، لي كانت جات على لبحر الدخلاني، قريبة ل مضيق جبل الطر، و سيپتيم (دابا سبتة). لموضع ديالها دابا هوّ لقصر الصغير. تاريخ. ادوارد ليپينسكي حط لفرضية بلي السمية لاصلية ب لفينيقية هيّ "حيق" ؤلا "حيق شي اليسا" (يعني لخليج د ليسا). ليپينسكي و پلينيوس لقديم بجوج كيعتابرو بلي لموضع ديال لمدينة كاين ف بينزو (تجمع سكني ف سبتة). ف لقديم يقدر يكون معمل فينيقي كان موجود ف داك لموضع. اكسيليسا طلع ليها الشان ف عهد الرومان. ف عهد لامبراطور اوݣوستوس ستاقرو فيها عساكاريا رومان متقاعدين و فاميلاتهوم و ف عهد لامبراطور طرايان، وصل عدد السكان ديالها ل 10000. ف لفترة الرومانية، لمدينة و الجرادي لي لموضع ديالهوم ف بليونش كانو كيتسماو اكسيليسا. لمسافرين لي دازو من تماك كتبو على قرودا لي كانو كيضورو ف لكديات ديالها، كيما كانلقاو دابا ف جوايه ازرو حدا پارك ايفران الوطني. كانت زيادة على هادشي مرسا ديال التمليح. ف لقرن 5 يقدرو يكونو لوندال دخلو ليها، و ف لقرن 6، حتلوها لبيزانطيين. فاش دخل لاسلام ل شمال افريقيا، فقدات اكسيليسا لاهمية ديالها، و غبرات ف لقرن 9. ف لموضع ديالها تّبنات مدينة لقصر الصغير (لي كانت كاتسمى قصر مصمودة)، قرن من مورما دخلو لامويين ل لمنطقة.
إند أوف واتش

اند اوف واتش ولا نيهاية د لمناوبة هو فيلم جريمة و اكشن-ايتارة ميريكاني كتبو و خرجو دايڤيد اير ف عام 2012. بطولة دجايك دجيلينهال و مايكل پينيا ف ادوار جوج ديال الضباط ف قيسم د لبوليس د لوص انجيليس لي كايخدمو ف حي الساوث سينترل. لفيلم كايركز على لانشيطة ليومية ديالهوم ف لبوليس، لماشاكيل ديالهوم معا شي اعضاء ف لعيصابات، الصحبة بيناتهوم و لعلاقات الشخصية ديالهوم. سينوپسيس. مصور ب ستيل ديال الدوكيمونطير، هاد لفيلم كايصور لمحاين ليومية ديال جوج د الضباط ف لوص انجيليس باقيين صغار لي هوما رفقا و صحاب ف نفس لوقت و شنو غايوقع ليهوم منين غايتلاقاو ب ريوس ايجرامية قوى منهوم. جوج ديال الضباط ايفيكاص برايان تايلور و مايك سابالا كوليݣ و صحاب الروح ب الروح. مايك مجوج ب ݣابي لي حاملة، و برايان لي ف عالاقة د لحب د بصّح معا دجانيت. برايان ناوي يصايب فيلم عليها كايصور الروتين اليومي د لخدمة ب لكاميرا لمهزوزة ب ليد معا صاحبو، وخا لكوليݣ لي ف لبيرو ديالهوم ڤان هاوزر مباغيهومش يصورو. مور ما قتلو واحد لݣانݣسطير خطير ف حالة ديال الديفاع على النفس، طرونسفيراوهوم لحي الساوث سينترل لوس انجلس فين نايضة حرب بين لعيصابات د لكوحل و لميكسيكيين. منين مايك و برايان وقفو ݣانݣسطير لي لقاوه هاز معاه مقدار كبير ديال الضروݣ و بنادم كايهرب لباشار، لكارطيل امر ب لقتيلة ديالهوم و ولاو متبوعين من لمكسيكيين. كاستينݣ. بوليس فاميلة موجريمين